Απόφαση του Γενικού Δικαστηρίου (πέμπτο τμήμα)
της 11ης Φεβρουαρίου 2026 – Tokareva κατά Συμβουλίου
(Υπόθεση T‑693/25)
« Κοινή εξωτερική πολιτική και πολιτική ασφάλειας – Περιοριστικά μέτρα όσον αφορά δράσεις που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας – Δέσμευση κεφαλαίων – Κατάλογος προσώπων, οντοτήτων και φορέων επί των οποίων εφαρμόζεται η δέσμευση κεφαλαίων και οικονομικών πόρων – Εκ νέου καταχώριση του ονόματος του προσφεύγοντος – Έννοια του “οφέλους το οποίο αποκομίζουν εξέχοντες επιχειρηματίες που δραστηριοποιούνται στη Ρωσία” – Άρθρο 2, παράγραφος 1, στοιχείο ζʹ, της απόφασης 2014/145/ΚΕΠΠΑ – Πλάνη εκτιμήσεως – Άρθρο 266 ΣΛΕΕ »
1.      Ευρωπαϊκή Ένωση – Δικαστικός έλεγχος της νομιμότητας των πράξεων των θεσμικών οργάνων – Περιοριστικά μέτρα λόγω της κατάστασης στην Ουκρανία – Έκταση του ελέγχου – Απόδειξη της βασιμότητας του μέτρου – Υποχρέωση της αρμόδιας αρχής της Ένωσης να αποδείξει, σε περίπτωση αμφισβητήσεως, το βάσιμο των λόγων που ελήφθησαν υπόψη κατά των οικείων προσώπων ή οντοτήτων – Καταχώριση στους καταλόγους βάσει δέσμης συγκεκριμένων, σαφών και συγκλινουσών ενδείξεων – Δεν συντρέχει – Πλάνη εκτιμήσεως
[Χάρτης των Θεμελιωδών Δικαιωμάτων της Ευρωπαϊκής Ένωσης, άρθρο 47· απόφαση 2014/145/ΚΕΠΠΑ του Συμβουλίου, όπως τροποποιήθηκε με την απόφαση (ΚΕΠΠΑ) 2025/1895· κανονισμοί 269/2014 και 2025/1894 του Συμβουλίου]
(βλ. σκέψεις 30-33, 39-42)
2.      Ευρωπαϊκή Ένωση – Δικαστικός έλεγχος της νομιμότητας των πράξεων των θεσμικών οργάνων – Περιοριστικά μέτρα λόγω της κατάστασης στην Ουκρανία – Έκταση του ελέγχου – Απόδειξη της βασιμότητας του μέτρου – Υποχρέωση της αρμόδιας αρχής της Ένωσης να αποδείξει, σε περίπτωση αμφισβητήσεως, το βάσιμο των λόγων που ελήφθησαν υπόψη κατά των οικείων προσώπων ή οντοτήτων – Εύρος του περιθωρίου εκτιμήσεως της εν λόγω αρμόδιας αρχής – Λυσιτέλεια των αποδεικτικών στοιχείων που προσκομίστηκαν στο πλαίσιο προηγούμενης καταχώρισης σε περίπτωση κατά την οποία δεν τροποποιήθηκαν οι λόγοι καταχώρισης, δεν μεταβλήθηκε η κατάσταση του προσφεύγοντος και δεν υπήρξαν εξελίξεις ως προς τη γενικότερη κατάσταση στην Ουκρανία
[Χάρτης των Θεμελιωδών Δικαιωμάτων της Ευρωπαϊκής Ένωσης, άρθρο 47· απόφαση 2014/145/ΚΕΠΠΑ του Συμβουλίου, όπως τροποποιήθηκε με την απόφαση (ΚΕΠΠΑ) 2025/1895· κανονισμοί 269/2014 και 2025/1894 του Συμβουλίου]
(βλ. σκέψη 34)
3.      Κοινή εξωτερική πολιτική και πολιτική ασφάλειας – Περιοριστικά μέτρα λόγω της κατάστασης στην Ουκρανία – Κριτήρια λήψεως περιοριστικών μέτρων – Εξέχοντες επιχειρηματίες που δραστηριοποιούνται στη Ρωσία και άμεσα μέλη της οικογένειάς τους ή άλλα φυσικά πρόσωπα που αποκομίζουν όφελος από αυτούς – Έννοια του οφέλους – Οποιοδήποτε μη αμελητέο όφελος – Όφελος που χορηγήθηκε πριν από την προσάρτηση της Κριμαίας – Δεν εμπίπτει
[Απόφαση του Συμβουλίου 2014/145/ΚΕΠΠΑ, όπως τροποποιήθηκε από τις αποφάσεις (ΚΕΠΠΑ) 2023/1094 και 2025/1895, άρθρο 2 § 1, στοιχείο ζʹ· κανονισμοί του Συμβουλίου 269/2014 και 2025/1894]
(βλ. σκέψεις 36-38)
4.      Προσφυγή ακυρώσεως – Ακυρωτική απόφαση – Αποτελέσματα – Υποχρέωση λήψεως εκτελεστικών μέτρων – Έκταση – Υποχρέωση αποφυγής της αντικατάστασης της ακυρωθείσας πράξεως από άλλη ενέχουσα την ίδια πλημμέλεια – Επέκταση της υποχρέωσης αυτής στις μεταγενέστερες πράξεις
(Άρθρο 266 ΣΛΕΕ)
(βλ. σκέψεις 48-60)
5.      Προσφυγή ακυρώσεως – Ακυρωτική απόφαση – Αποτελέσματα – Περιορισμός από το Δικαστήριο – Περιοριστικά μέτρα λόγω της κατάστασης στην Ουκρανία – Παράλειψη του Συμβουλίου να λάβει υπόψη πλείονες διαδοχικές ακυρωτικές αποφάσεις – Στοιχείο ικανό να δικαιολογήσει την απόρριψη του αιτήματος περιορισμού – Απουσία νέων λόγων ή αποδεικτικών στοιχείων – Έλλειψη νομιμότητας ικανή να θίξει την έννομη τάξη της Ένωσης – Απόρριψη
(Άρθρα 2 και 19 ΣΕΕ· άρθρα 264 και 266 ΣΛΕΕ)
(βλ. σκέψεις 68-70)
Διατακτικό
Το Γενικό Δικαστήριο αποφασίζει:
1)
Ακυρώνει την απόφαση (ΚΕΠΠΑ) 2025/1895 του Συμβουλίου, της 12ης Σεπτεμβρίου 2025, για την τροποποίηση της απόφασης 2014/145/ΚΕΠΠΑ σχετικά με περιοριστικά μέτρα όσον αφορά δράσεις που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας, και τον εκτελεστικό κανονισμό (ΕΕ) 2025/1894 του Συμβουλίου, της 12ης Σεπτεμβρίου 2025, για την εφαρμογή του κανονισμού (ΕΕ) αριθ. 269/2014 σχετικά με περιοριστικά μέτρα για ενέργειες που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας, κατά το μέρος που το όνομα της Maya Tokareva καταχωρίσθηκε εκ νέου στον κατάλογο των προσώπων, οντοτήτων και φορέων επί των οποίων εφαρμόζονται τα εν λόγω περιοριστικά μέτρα.
2)
Απορρίπτει το αίτημα περί διατήρησης σε ισχύ των αποτελεσμάτων της απόφασης 2025/1895 όσον αφορά την προσφεύγουσα μέχρις ότου η μερική ακύρωση του εκτελεστικού κανονισμού 2025/1894 αρχίσει να παράγει τα αποτελέσματά της.
3)
Το Συμβούλιο της Ευρωπαϊκής Ένωσης φέρει τα δικαστικά έξοδά του, καθώς και τα έξοδα στα οποία υποβλήθηκε η M. Tokareva.